ddrg/super_eurlex huggingface dataset:
Uredba Komisije (ES) št. 1202/2001

z dne 19. junija 2001

o spremembi Uredbe (ES) št. 174/1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne izdelke

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne izdelke [1], kakor je bila nazadnje spremenjena z Uredbo (ES) št. 1670/2000 [2], in zlasti členov 30(1) in 31(3) Uredbe,

ob upoštevanju naslednjega:

(1) Člen 20(a) Uredbe Komisije (ES) št. 174/1999 [3], kakor je bila nazadnje spremenjena z Uredbo (ES) št. 806/2001 [4], predpisuje določbe, ki se uporabljajo za upravljanje kvote mleka v prahu za izvoz v Dominikansko republiko na podlagi Memoranduma o soglasju, sklenjenega med Evropsko skupnostjo in Dominikansko republiko in odobrenega s Sklepom Sveta 98/486/ES [5]. Področje uporabe določbe o času veljavnosti izvoznih dovoljenj, izdanih v okviru navedene kvote, bi bilo treba razjasniti.

(2) Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke –

SPREJELA NASLEDNJO UREDBO:

Člen 1

Člen 20a(13) Uredbe (ES) št. 174/1999 se nadomesti z naslednjim besedilom:

"13. Ne glede na člen 6 izvozna dovoljenja veljajo od dejanskega dneva njihove izdaje v smislu člena 23(2) Uredbe (ES) št. 1291/2000 do 30. junija kvotnega leta, za katero je bil vložen zahtevek za dovoljenje."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba se uporablja za dovoljenja, izdana od 1. junija 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. junija 2001

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 193, 29.7.2000, str. 10.

[3] UL L 20, 27.1.1999, str. 8.

[4] UL L 118, 27.4.2001, str. 4.

[5] UL L 218, 6.8.1998, str. 45.

--------------------------------------------------
Uredba Komisije (ES) št. 1324/2001

z dne 29. junija 2001

o spremembi Uredbe (EGS) št. 1617/93 v zvezi s posvetovanji o tarifah za prevoz potnikov in dodeljevanju časovnih blokov na letališčih

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3976/87 z dne 14. decembra 1987 o uporabi člena 85(3) Pogodbe za nekatere kategorije sporazumov in usklajenih ravnanj v sektorju zračnega prevoza [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 2 uredbe,

ob objavi osnutka te uredbe [2],

ob posvetovanju s Svetovalnim odborom za sporazume in prevladujoče položaje v zračnem prevozu,

ob upoštevanju naslednjega:

(1) Z Uredbo Komisije (EGS) št. 1617/93 [3], kakor je bila nazadnje spremenjena z Uredbo (ES) št. 1083/1999 [4], je Komisija odobrila skupinsko izjemo med drugim za posvetovanja o tarifah za prevoz potnikov in njihove prtljage v rednem zračnem prevozu in dodeljevanju časovnih blokov na letališčih ter časovne razporede operacij na letališčih. Navedena uredba velja do 30. junija 2001.

(2) Komisija je začela posvetovanje o tem, ali naj se skupinska izjema za posvetovanja o tarifah za prevoz potnikov ohrani v obstoječi obliki. Posvetovanje bo končano do konca leta 2001. Po posvetovanju lahko Komisija predlaga novo skupinsko izjemo ali sproži posamični postopek. Obstoječo skupinsko izjemo za posvetovanja o tarifah za prevoz potnikov je treba zato podaljšati za eno leto.

(3) Razlogi, ki so v letu 1993 opravičevali odobritev skupinske izjeme za sporazume in usklajena ravnanja v zvezi z dodeljevanjem časovnih blokov in časovnimi razporedi operacij na letališčih glede zračnega prometa med letališči v Skupnosti še v celoti veljajo. Zato je treba navedeno skupinsko izjemo podaljšati. Da bi lahko upoštevali možnost prilagoditve takšne skupinske izjeme, kakor hitro bodo sprejete predvidene spremembe k Uredbi Sveta (EGS) št. 95/93 z dne 18. januarja 1993 o skupnih pravilih dodeljevanja slotov na letališčih v Skupnosti [5], se takšno podaljšanje odobri za tri leta.

(4) Uredbo (EGS) št. 1617/93 je treba zato ustrezno spremeniti -

SPREJELA NASLEDNJO UREDBO:

Člen 1

V členu 7 Uredbe (EGS) št. 1617/93 se drugi odstavek nadomesti:

"Velja do 30. junija 2002, v kolikor gre za izjemo za posvetovanja o tarifah za prevoz potnikov in njihove prtljage, in do 30. junija 2004, v kolikor gre za izjemo za dodeljevanje časovnih blokov in časovni razpored operacij na letališčih."

Člen 2

Ta uredba začne veljati 1. julija 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. junija 2001

Za Komisijo

Mario Monti

Član Komisije

[1] UL L 374, 31.12.1987, str. 9.

[2] UL C 107, 7.4.2001, str. 4.

[3] UL L 155, 26.6.1993, str. 18.

[4] UL L 131, 27.5.1999, str. 27.

[5] UL L 14, 22.1.1993, str. 1.

--------------------------------------------------
Uredba Komisije (ES) št. 1565/2001

z dne 31. julija 2001

o spremembi Uredbe (ES) št. 2191/81 o dodeljevanju pomoči za maslo, ki ga kupijo neprofitne ustanove in organizacije

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (ES) št. 1670/2000 [2], in zlasti člena 15 Uredbe,

ob upoštevanju naslednjega:

(1) Uredba Komisije (ES) št. 2191/81 [3], kakor je bila nazadnje spremenjena z Uredbo (ES) št. 1207/98 [4], predvideva odobritev pomoči neprofitnim ustanovam in organizacijam za nakup masla. Glede na trenutno stanje trga z maslom in raven prodaje po navedeni uredbi, je treba znižati znesek pomoči.

(2) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

V prvem pododstavku člena 2(1) Uredbe (EGS) št. 2191/81 se znesek "105 ECU" nadomesti s "100 EUR".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. julija 2001

Za Komisijo

Frederik Bolkestein

Član Komisije

[1] UL L 160, 26.6.1999, str. 48.

[2] UL L 193, 29.7.2000, str. 10.

[3] UL L 213, 1.8.1981, str. 20.

[4] UL L 166, 11.6.1998, str. 37.

--------------------------------------------------
Uredba Komisije (ES) št. 1669/2001

z dne 20. avgusta 2001

o spremembi člena 3 Uredbe (ES) št. 1917/2000, ki določa nekatere določbe za izvajanje Uredbe Sveta (ES) št. 1172/95 glede statistike o zunanji trgovini

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1172/95 z dne 22. maja 1995 o statističnih podatkih v zvezi z blagovno menjavo Skupnosti in njenih držav članic z državami nečlanicami [1], kakor je bila nazadnje spremenjena z Uredbo (ES) št. 374/98 [2], in zlasti člena 21 Uredbe,

ob upoštevanju naslednjega:

(1) Uporaba praga za vsako transakcijo v statističnih podatkih o zunanji trgovini lahko omogoči precejšnje prihranke pri stroških zbiranja informacij na račun določene izgube natančnosti.

(2) Izčrpen obseg statističnih podatkov o zunanji trgovini mora biti zagotovljen, zlasti v smislu njihove uporabe na makroekonomski ravni za izdelavo nacionalnih računov in plačilne bilance. Uporaba statističnih pragov mora zato biti nadomeščena z oceno podatkov pod pragom.

(3) Znesek statističnega praga je bil izračunan tako, da je v celoti zadostil cilju prihraniti pri stroških zbiranja ob upoštevanju cenovnih trendov in natančnosti statističnih podatkov, objavljenih v skladu s Kombinirano nomenklaturo.

(4) Drugi postopki lahko omogočijo poenostavitev in omejitev izdatkov za zbiranje podatkov brez vpliva na kakovost, na primer z uporabo elektronskih deklaracij. Uporaba statističnih pragov mora zato ostati neobvezna.

(5) Ukrepi, ki jih določa ta uredba, so v skladu z mnenjem Odbora za statistiko zunanje trgovine –

SPREJELA NASLEDNJO UREDBO:

Člen 1

Člen 3 Uredbe Komisije (ES) št. 1917/2000 [3] se nadomesti z naslednjim:

"Člen 3

1. Za vsako vrsto blaga se določi statistični prag, naveden v členu 12 Osnovne uredbe tako, da sta uvoz ali izvoz, ki presegata 1000 EUR ali 1000 kg neto mase zajeta v statistiko zunanje trgovine.

2. Uporaba praga iz odstavka 1 ostane za države članice neobvezna.

3. Podatki, ki jih države članice redno posredujejo ob uporabi statističnega praga, se prilagodijo tako, da je vrednost trgovine pod pragom vključena v statistiko zunanje trgovine vsaj za proizvode skupaj.

Ob pomanjkanju usklajenih določb, ki jih je Komisija sprejela v skladu s postopkom, določenim v členu 21 Osnovne uredbe, vsaka država članica uporablja metodo prilagoditve, za katero meni, da je najbolj primerna.

4. Države članice, ki uporabljajo statistični prag, obvestijo Komisijo o višini tega praga in metodi prilagoditve, ki jo uporabljajo."

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Uporabljati se začne 1. januarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. avgusta 2001

Za Komisijo

Pedro Solbes Mira

Član Komisije

[1] UL L 118, 25.5.1995, str. 10.

[2] UL L 48, 19.2.1998, str. 6.

[3] UL L 229, 9.9.2000, str. 14.

--------------------------------------------------
Uredba Evropskega parlamenta in Sveta (ES) št. 1726/2001

z dne 23. julija 2001

o spremembi člena 21 Uredbe Sveta (ES) št. 1292/96 o politiki pomoči v hrani in upravljanju pomoči v hrani ter o posebnih aktivnostih v podporo varnosti preskrbe s hrano

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 179 Pogodbe,

ob upoštevanju predloga Komisije [1],

v skladu s postopkom, določenim v členu 251 Pogodbe [2],

ob upoštevanju naslednjega:

(1) Skupnost in njene države članice so stranke številnih mednarodnih sporazumov, ki zadevajo politiko pomoči v hrani, upravljanje pomoči v hrani in posebne dejavnosti v podporo varnosti preskrbe s hrano, med njimi Konvencije o pomoči v hrani 1999.

(2) Ta konvencija je bila potrjena s Sklepom Sveta 2000/421/ES z dne 13. junija 2000 o sklenitvi Konvencije o pomoči v hrani 1999 v imenu Evropske skupnosti [3].

(3) Člen 21 Uredbe Sveta št. 1292/96 [4] je potrebno bistveno spremeniti v skladu s členoma III in IV Konvencije o pomoči v hrani –

SPREJELA NASLEDNJO UREDBO:

Člen 1

Člen 21 Uredbe (ES) št. 1292/96 se spremeni:

"Člen 21

1. Svet na predlog Komisije in po posvetovanju z Evropskim parlamentom s kvalificirano večino določi delež Skupnosti v celotnem znesku pomoči – izraženo bodisi v tonah žita v denarni protivrednosti ali v kombinaciji teže in denarne protivrednosti – kar je določeno v Konvenciji o pomoči v hrani kot skupni prispevek Skupnosti in držav članic.

2. Komisija usklajuje dejavnosti Skupnosti in držav članic glede nudenja pomoči v skladu s Konvencijo o pomoči v hrani ter zagotovi, da znaša skupni prispevek Skupnosti in držav članic vsaj toliko kolikor je obveznost v navedeni konvenciji."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. julija 2001

Za Evropski parlament

Predsednica

N. Fontaine

Za Svet

Predsednica

A. Neyts-uyttebroeck

[1] UL C 154 E, 29.5.2001, str. 108.

[2] Mnenje Evropskega parlamenta z dne 16. maja 2001 (še ni objavljeno v Uradnem listu) in Sklep Sveta z dne 10. julija 2001.

[3] UL L 163, 4.7.2000, str. 37.

[4] UL L 166, 5.7.1996, str. 1.

--------------------------------------------------
Uredba Komisije (ES) št. 1923/2001

z dne 28. septembra 2001

o spremembi Uredbe (ES) št. 174/1999 o posebnih podrobnih pravilih za uporabo Uredbe Sveta (ES) št. 804/68 glede izvoznih dovoljenj in izvoznih nadomestil za mleko in mlečne proizvode

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (ES) št. 1670/2000 [2], in zlasti člena 31(14) Uredbe,

ob upoštevanju naslednjega:

(1) Drugi pododstavek člena 1(1) Uredbe Komisije (ES) št. 174/1999 [3], kakor je bila nazadnje spremenjena z Uredbo (ES) št. 1681/2001 [4], določa, da se mora izvozno dovoljenje predložiti za ves izvoz proizvodov iz Priloge I, številka II. Da se zmanjša breme za državne organe in zaradi uskladitve z drugimi izdelki, je treba nekatere primere iz člena 5 Uredbe Komisije (ES) št. 1291/2000 z dne 9. junija 2000 o določitvi skupnih podrobnih pravilih za uporabo sistema uvoznih in izvoznih dovoljenj ter potrdil o vnaprejšnji določitvi za kmetijske proizvode [5], kakor je bila nazadnje spremenjena z Uredbo (ES) št. 1095/2001 [6], izključiti iz navedene obveznosti.

(2) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

V Uredbi (ES) št. 174/1999 se drugi pododstavek člena 1(1) nadomesti z naslednjim:

"Vendar se mora ne glede na prvi podostavek izvozno dovoljenje predložiti tudi za proizvode iz Priloge I, številka II, razen v primerih iz člena 2."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. septembra 2001

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 193, 29.7.2000, str. 10.

[3] UL L 20, 27.1.1999, str. 8.

[4] UL L 227, 23.8.2001, str. 36.

[5] UL L 152, 24.6.2000, str. 1.

[6] UL L 150, 6.6.2001, str. 25.

--------------------------------------------------
Uredba Komisije (ES) št. 1964/2001

z dne 8. oktobra 2001

o spremembi Uredbe (EGS) št. 2166/83 o uvedbi sistema izdajanja dovoljenj za nekatere ribiške aktivnosti na območju severno od Škotske (območje Shetlandskih otokov)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3760/92 z dne 20. decembra 1992 o vzpostavitvi sistema Skupnosti za ribištvo in ribogojstvo [1], kakor je bila nazadnje spremenjena z Uredbo (ES) št. 1181/98 [2], in zlasti člena 7(2) Uredbe,

ob upoštevanju naslednjega:

(1) Uredba Komisije (EGS) št. 2166/83 z dne 29. julija 1983 o sistemu izdajanja dovoljenj za nekatere ribiške aktivnosti na območju severno od Škotske (območje Shetlandskih otokov) [3], kakor je bila nazadnje spremenjena z Uredbo (ES) št. 2502/1999 [4], vzpostavlja sistem sporočanja o gibanjih ribiških plovil Skupnosti, ki ribarijo na zadevnem območju, prek ene od radijskih postaj, navedenih v Prilogi I k Uredbi.

(2) Radijske postaje v Nemčiji in Franciji so dokončno prenehale oddajati. Zato je treba vsa sklicevanja na njih v ustrezni Prilogi izbrisati.

(3) Uredbo (EGS) št. 2166/83 je zato treba spremeniti.

(4) Ukrepi iz te uredbe so v skladu z mnenjem Upravljalnega odbora za ribištvo in ribogojstvo –

SPREJELA NASLEDNJO UREDBO:

Člen 1

Naslednje vrstice v Prilogi I k Uredbi (EGS) št. 2166/83 se črtajo:

"Boulogne | FFB | |

Brest | FFU | |

Saint-Nazaire | FFO | |

Bordeaux | FFC | |

Norddeich | DAF | DAK |

DAH | DAL |

DAI | DAM |

DAJ | DAN" |

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. oktobra 2001

Za Komisijo

Franz Fischler

Član Komisije

[1] UL L 389, 31.12.1992, str. 1.

[2] UL L 164, 9.6.1998, str. 1.

[3] UL L 206, 30.7.1983, str. 71.

[4] UL L 304, 27.11.1999, str. 14.

--------------------------------------------------
Uredba Komisije (ES) št. 1955/2001

z dne 5. oktobra 2001

o spremembi Uredbe (ES) št. 2879/2000 o podrobnih pravilih za uporabo Uredbe Sveta (ES) št. 2702/1999 o ukrepih za informiranje in promocijo kmetijskih proizvodov v tretjih državah

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2702/1999 z dne 14. decembra 1999 o ukrepih za informiranje in promocijo kmetijskih proizvodov v tretjih državah [1] in zlasti člena 11 Uredbe,

ob upoštevanju naslednjega:

(1) Uredba Komisije (ES) št. 2879/2000 [2], kakor je bila spremenjena z Uredbo (ES) št. 962/2001 [3], določa podrobna pravila za uporabo zgoraj navedene uredbe.

(2) Člen 9(3) Uredbe (ES) št. 2879/2000 določa 30. september kot rok za odločitev Komisije o predloženih programih in zadevnih izvajalskih institucijah.

(3) Države članice so dobile več časa za pošiljanje seznamov programov in izvajalskih institucij Komisiji, izbranih prvo leto.

(4) Zaradi težav z izvajanjem novih promocijskih režimov se je ugotovilo, da so programi, ki so jih predložile države članice, nepopolni in so zahtevali veliko dodatnih informacij, ki jih je Komisija dobila komaj pred kratkim.

(5) V teh okoliščinah in s ciljem, da se omogoči pregled in izbira programov, ki se morajo dopolniti, naj se rok za odločitev Komisije za to prvo leto podaljša na 20. november.

(6) Ukrepi, predvideni s to uredbo, so v skladu z mnenjem skupnega zasedanja upravljalnih odborov za promocijo kmetijskih proizvodov –

SPREJELA NASLEDNJO UREDBO:

Člen 1

V člen 9(3) Uredbe (ES) št. 2879/2000 se vstavi naslednji pododstavek:

"Vendar v prvem letu Komisija sprejme odločitev najkasneje do 20. novembra 2001."

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. oktobra 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. oktobra 2001

Za Komisijo

Franz Fischler

Član Komisije

[1] UL L 327, 21.12.1999, str. 7.

[2] UL L 333, 29.12.2000, str. 63.

[3] UL L 136, 18.5.2001, str. 3.

--------------------------------------------------
Uredba Komisije (ES) št. 2015/2001

z dne 12. oktobra 2001

o spremembi Uredbe (ES) št. 2235/2000 glede obdobja uporabe nekaterih predpisov Uredb (ES) št. 1839/95 in (ES) št. 1249/96

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], nazadnje spremenjene z Uredbo (ES) št. 1666/2000 [2] in zlasti člena 10(4) in člena 12(1) Uredbe,

ob upoštevanju naslednjega:

(1) Uredba Komisije (ES) št. 1839/95 z dne 26. julija 1995 o podrobnih pravilih za uporabo tarifnih kvot za uvoz koruze in sorga v Španijo in uvoz koruze na Portugalsko [3], nazadnje spremenjena z Uredbo (ES) št. 2235/2000 [4], predpisuje določbe o upravljanju zadevnega uvoza.

(2) Člen 2(5) Uredbe Komisije (ES) št. 1249/96 z dne 28. junija 1996 o pravilih za uporabo (uvoznih dajatev za sektor žit) Uredbe Sveta (EGS) št. 1766/92 [5], nazadnje spremenjene z Uredbo (ES) št. 2235/2000, pod določenimi pogoji predvideva znižanje uvozne dajatve za koruzo trdinko za 24 EUR na tono. Glede na gibanja cene za koruzo trdinko na svetovnem trgu Uredba (ES) št. 2235/2000 povečuje znižanje uvozne dajatve, prvotno predvidene z Uredbo (ES) št. 1249/96. Raven varščin, predvidenih z Uredbo (ES) št. 1249/96 je bila ustrezno prilagojena.

(3) Ukrepi, predvideni z Uredbo (ES) št. 2235/2000, so bili sprejeti za poskusno obdobje enega leta, da bi rešili težave, ki so se pojavljale pri upravljanju kvot iz Uredbe (ES) št. 1839/95. Ker so bile te težave rešene v poskusnem obdobju v zadovoljstvo različnih vpletenih strani, je treba določbe Uredbe (ES) št. 2235/2000 uporabljati za stalno.

(4) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Drugi odstavek člena 3 Uredbe (ES) št. 2235/2000 se črta.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. oktobra 2001

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 193, 29.7.2000, str. 1.

[3] UL L 177, 28.7.1995, str. 4.

[4] UL L 256, 10.10.2000, str. 13.

[5] UL L 161, 29.6.1996, str. 125.

--------------------------------------------------
Uredba Komisije (ES) št. 2055/2001

z dne 19. oktobra 2001

o spremembi Uredbe (ES) št. 2603/1999 o določbah za prehod na podporo za razvoj podeželja po Uredbi Sveta (ES) št. 1257/1999

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi določenih uredb [1] ter zlasti člena 53(1) Uredbe,

ob upoštevanju naslednjega:

(1) Za uredbe iz člena 4(1) Uredbe Komisije (ES) št. 2603/1999 [2], kakor je bila spremenjena z Uredbo (ES) št. 1929/2000 [3], člen 4(2) določa datum, do katerega mora Komisija prejeti vlogo za izplačilo, da se lahko še naprej financira iz Usmerjevalnega oddelka EKUJS. Ta določba skrajšuje rok, ki je bil prej predviden v odločbah Komisije o odobritvi podpore iz Usmerjevalnega oddelka EKUJS v povezavi s členom 21(4) Uredbe Sveta (EGS) št. 4253/88 [4], kakor je bila nazadnje spremenjena z Uredbo (ES) št. 3193/94 [5].

(2) Ta krajši rok, do katerega mora Komisija prejeti vloge za izplačila, bi lahko povzročil bistveno manjšo porabo Usmerjevalnega oddelka EKUJS; zato je priporočljivo podaljšati zadevni datum, da se omogoči celotna poraba razpoložljivih sredstev za prevzete obveznosti Usmerjevalnega oddelka EKUJS.

(3) Ukrepi, predvideni s to uredbo, so v skladu z mnenjem Odbora za kmetijske strukture in razvoj podeželja –

SPREJELA NASLEDNJO UREDBO:

Člen 1

1. Prvi pododstavek člena 4(2) Uredbe (ES) št. 2603/1999 se nadomesti:

"2. Izplačila, ki izhajajo iz prevzetih obveznosti, vključno s kompenzacijskimi plačili, ki se nanašajo najpozneje na leto 1999, in ki so jih države članice izplačale do 1. januarja 2000 ter za katere so imele države članice izdatke do 1. januarja 2002, se še naprej financirajo iz Usmerjevalnega oddelka EKUJS v skladu s pogoji, ki jih določajo uredbe iz odstavka 1 in glede na razpoložljiva sredstva."

2. Člen 4(3) Uredbe (ES) št. 2603/1999 se nadomesti:

"3. Podpora Skupnosti za večletne izdatke za aktivnosti iz prvega pododstavka odstavka 2, za katere je imela država članica izdatke po 1. januarju 2002, se financira iz Jamstvenega oddelka EKUJS na območjih, ki jih ne zajema Cilj 1, kakor je opredeljen od 1. januarja 2000 dalje."

Člen 2

Ta uredba začne veljati sedmi dan po njeni objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. oktobra 2001

Za Komisijo

Franz Fischler

Član Komisije

[1] UL L 160, 26.6.1999, str. 80.

[2] UL L 316, 10.12.1999, str. 26.

[3] UL L 231, 13.9.2000, str. 5.

[4] UL L 374, 31.12.1988, str. 1.

[5] UL L 337, 24.12.1994, str. 11.

--------------------------------------------------